I noen tilfeller kan beskyttelsesbriller og visir desinfiseres og gjenbrukes.

Det er viktig at leder legger til rette for at ansatte får opplæring i gjennomføring av den metoden som velges under.

Beskyttelsesbriller med og uten strikk og visir av hard plast.

Disse kan gjenbrukes av flere ansatte når de er desinfisert.

Metode 1 (førstevalg): Desinfeksjon i instrumentvaskemaskin

Utfør avkledning av beskyttelsesutstyr i henhold til helseinstitusjonens anbefaling

Briller/visir hard plast fraktes til desinfeksjonsrom i lukket plastpose

Ta på hansker. Arbeid slik at du ikke forurenser arbeidstøyet med potensielt forurenset utstyr. Hold derfor posen godt ut fra kroppen når du legger brillene/visir av hard plast i instrumentvaskemaskinen

Kast posen, ta av hansker og utfør håndhygiene

Sett på instrumentvaskemaskin

Utfør håndhygiene før du forlater desinfeksjonsrommet

Etter desinfeksjon, legges brillene/visir hard plast til tørk på ren side

Metode 2: Kjemisk desinfeksjon

Hvis ikke tilgang til instrumentvaskemaskin, kan kjemisk desinfeksjon benyttes. Klargjør en bøtte/kar med godkjent kjemisk desinfeksjonsmiddel med lokk på desinfeksjonsrom.

Utfør avkledning av beskyttelsesutstyr i henhold til helseinstitusjonens anbefaling

Briller/visir hard plast fraktes til desinfeksjonsrom i lukket plastpose

Ta på hansker. Arbeid slik at du ikke forurenser arbeidstøyet med potensielt forurenset utstyr. Hold derfor posen godt ut fra kroppen og legg forsiktig brillene/visir av hard plast i badet

Kast posen, ta av hansker og utfør håndhygiene

Obs! bruk desinfeksjonsmiddelet i rett konsentrasjon, og overhold aktuell virketid

Etter anbefalt virketid, skylles brillene/visir hard plast i lunket vann og legges til tørk på ren side

Visir med strikk og skumgummi. Ved isolering i rom med sluse/forgang

Gjenbrukes kun av samme person, og på en vakt

Engangsvisir tåler ikke varmedesinfeksjon. Den enkelte har ansvar for at eget visir henger trygt og ikke kontamineres

OBS! Denne prosedyren vil medføre endring i rekkefølge sammenlignet med normal avkledningsprosedyre

Metode 1 Overflatedesinfeksjon (utføres i sluse/forgang)

Ta av hansker

Utfør håndhygiene

Ta av visiret, legg/heng visiret med oversiden opp på en hylle/Tralle/Knagg

Utfør håndhygiene

Ta på hansker

Fukt en engangsklut med desinfeksjonsmiddel som f. eks overflatedesinfeksjonssprit, Virkon, Lifeclean. Dersom visiret er synlig tilsølt, må biologisk materiale fjernes med såpe og vann før desinfeksjon.

Hold visiret i skumgummien med en hånd, tørk grundig av forsiden av visiret med den andre hånden. Unngå å berøre innsiden av selve visiret.

Heng deretter visiret opp på en egen knagg eller intravenøsstativ til du skal benytte det igjen

Ta av hansker

Utfør håndhygiene. Fortsett avkledning som beskrevet i henhold til lokal prosedyre for dråpesmitte.

Utfør håndhygiene før du forlater forgang/sluse

Visir med strikk og skumgummi. Ved isolering i rom uten sluse/forgang

Gjenbrukes kun av samme person, og på en vakt

Forberedelse: Dette må være klargjort på forhånd

Utenfor rommet

Etabler et eget bord hvor det står hånddesinfeksjon

Søppelboks med lokk som står litt i avstand fra rent utstyr

Egen plastboks med lokk merket «urent visir» for å frakte urent utstyr til desinfeksjonsrom

Inne på rommet

Etabler et eget bord hvor det står hånddesinfeksjon

Søppelboks med lokk inne på rommet nært utgangsdør

Desinfeksjonsrom (skyllerom)

Klargjør en ren plastboks med lokk merket med «rent visir»

Metode 2 overflatedesinfeksjon (når det ikke er tilgang til sluse/forgang)

Ta av hansker

Utfør håndhygiene

Ta av frakk

Utfør håndhygiene

Visir og kirurgisk munnbind holdes på til du forlater rommet

Utenfor rommet:

Ta av visir, legg det i plastboks med utsiden opp. Sett på lokk

Ta av kir. munnbind. Kastes i søppelboks

Utfør håndhygiene

Bring boksen med visiret til desinfeksjonsrom på uren side

Ta på hansker

Fukt en engangsklut med desinfeksjonsmiddel som f. eks overflatedesinfeksjonssprit, Virkon, Lifeclean. Dersom visiret er synlig tilsølt, må biologisk materiale fjernes med såpe og vann før desinfeksjon.

Hold visiret i skumgummien med en hånd, tørk grundig av forsiden av visiret med den andre hånden. Unngå å berøre innsiden av selve visiret.

Legg det desinfiserte visiret i en ren plastboks merket med «rent visir» og ditt navn. Boksen står på ren side desinfeksjonsrommet.

Ta av hansker

Utfør håndhygiene

Bring boksen med rent visir tilbake til bordet utenfor rommet